Egidijus Buožis

Egidijus Buožis – džiazo pianistas, kompozitorius, prodiuseris, Lietuvos muzikos ir teatro akademijos profesorius, Nacionalinės M. K. Čiurlionio menų mokyklos mokytojas, rekordo „Ilgiausiai trukęs vienos kompozicijos džiazo rečitalis“ savininkas.

Biografija 
Gimė 1965 m. gruodžio 5 d., Kaune. M. K. Čiurlionio menų mokyklos (1983 m.), bei Lietuvos muzikos akademijos (1988 m.) absolventas. Džiazu susidomėjo būdamas 12 m.

Įvertinimai, pasiekimai 
 2015 m. balandžio 9 d. Valdovų rūmų Didžiojoje renesansinėje menėje, Vilniuje, fortepijonu atliko vienos kompozicijos, trukusios 1 val. 12 min., rečitalį, kuris buvo įtrauktas į Lietuvos rekordų knygą, sudaromą „Factum“ agentūros.
 2003 m. Lietuvos muzikų sąjungos „Auksinio disko“ laureatas.
 Tarptautinio džiazo improvizacijų konkurso I-os vietos laimėtojas (1984, Vilnius).

Kūryba 
 „Labyrinth“ (2019) – autorinis CD ir dviguba vinilinė plokštelė, Su Egidijumi Buožiu šį albumą įrašė Al Di Meola, Brian Bromberg, Xavier Desandre Navarre, Vytautas Sondeckis, Domingo Patricio. Įrašas darytas H.O.M.E. įrašų studijoje Hamburge, prodiuseris Franz Plasa.
 „Pictures“ (2015) – CD, įrašytas kartu su Caecilie Norby, Lars Danielsson, Arve Henriksen, Vytautu Sondeckiu, Stefan Pintev, Mattias Grönroos, Tommy Holmgren.
 „Laiškas“ – kompozitorius ir aranžuotojas Egidijus Buožis, žodžiai A. Makejevo, atlikėjas St. Januška;
 „Pasirinkau“ – kompozitorius ir aranžuotojas Egidijus Buožis, žodžiai V. Sagaitytės, atlikėjos Indrė Zaleskytė ir Neringa Nekrašiūtė.
 „One“ (2011) – solinis Egidijaus Buožio albumas. Jame skamba autorinės kompozicijos, džiazo standartai bei spontaniškos improvizacijos. Tai koncerto, vykusio 2010-12-18, Vilniuje, „Piano.lt“ salėje, įrašas.
 „Spontanica“ (2007) – spontaniškų improvizacijų koncertas, kurį Egidijus Buožis atliko ir įrašė su Lietuvos saksofonininku Petru Vyšniausku Šv. Kotrynos bažnyčioje, Vilniuje.
 „At First Sight“ (2005) – Egidijus Buožio autorinis CD. Įrašyta Egidijaus Buožio kvarteto (EBQ). Valerijus Ramoška (trimitas), Eugenijus Kanevičius (kontrabosas) ir Darius Rudis (mušamieji).
 „Solos and Duos“ (2000) – džiazo standartai, kuriuos Egidijus Buožis atliko solo ir kartu su trimitininku Valerijumi Ramoška. Šis CD Lietuvos muzikinio žurnalo „Gramofonas“ buvo įvertintas penkiais gramofonais už muziką ir garso režisūrą.
 „Town of Love“ (1995) – CD jazzy-pop stiliuje. Albume skamba autorinės Egidijaus Buožio dainos ir instrumentinės kompozicijos. Atlikėjai: Irena Starošaitė, Steponas Januška, Linas Rimša, Aleksandras Fedotovas. Žodžių autorė Aurėja Buožytė.

Nuorodos 
 Egidijaus Buožio internetinė svetainė
 http://mic.lt/lt/baze/dziazas/kompozitoriai-atlikejai/buozis/
 http://literaturairmenas.lt/skelbimai/3951-dziazo-diena-lietuvos-miestus-uzlies-improvizacijomis-ir-laisves-nuotaika 
 http://www.last.fm/music/Egidijus+Buo%C5%BEis+Quartet
 https://kultura.lrytas.lt/meno-pulsas/2015/12/04/news/egidijus-buozis-jubiliejaus-proga-kviecia-bristi-i-dziazo-upe-2713257/

Išnašos

Šaltiniai 
 

Lietuvos pianistai
Nacionalinės M.K. Čiurlionio menų mokyklos auklėtiniai